Title: SPRÁVA ŠTÁTNYCH HMOTNÝCH REZERV
Author: Henrieta Dovcikova
Last saved by: Daniela Sucháčová
Company: SŠHR

Predkladacia správa

	Vláda Slovenskej republiky uznesením č. 233 zo dňa 26. marca 2003 uložila predsedovi Správy štátnych hmotných rezerv Slovenskej republiky predkladať na rokovanie vlády komplexnú správu o vykonaných obmenách a zámenách komodít štátnych hmotných rezerv s termínom do konca mesiaca nasledujúceho po skončení polroku.
	
	Cieľom materiálu je informovať vládu Slovenskej republiky o vykonaných obmenách a zámenách zásob štátnych hmotných rezerv, vrátane kvantifikácie a hodnotového vyjadrenia realizovaných pohybov zásob v I. polroku 2008.  

Materiál je informatívny a nemá vplyv na štátny rozpočet, na rozpočty obcí a rozpočty vyšších územných celkov. 

Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie. Z tohoto dôvodu materiál neobsahuje doložku finančných, ekonomických, environmentálnych vplyvov a vplyvov na zamestnanosť a podnikateľské prostredie.